Au fost scene ca în Vestul Sălbatic într-o parcare din Târgovişte. Doi şoferi s-au laut la bătaie, după ce s-au tamponat uşor în trafic. Şi-au împărţit pumni chiar sub ochii poliţiştilor care au intervenit doar când au realizat că sunt filmaţi.

Pe strada transformată în ring, unul dintre şoferi este trântit dintr-o lovitură la pământ. Chiar şi când bărbatul de peste 60 de ani se prăbuşeşte, atacatorul continuă să îl lovească.

Incidentul s-a petrecut pe o stradă intens circulată de aici, din Târgovişte, chiar în vecinătatea Primăriei. În momentul în care şoferul autoturismului verde a vrut să parcheze, celălalt s-a enervat şi a ieşit acest scandal.